Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на Комисия ”Професионална квалификация и 
информационни технологии”,
проведено на 16.10.2023 г.

Днес, 16.10.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ 

Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт в отдел „ИО“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от “Информационно обслужване” АД относно предоставяне на техническа документация за разработването на Единния портал за електронно правосъдие.

Комисия „Професионална квалификация и
информационни технологии”
Р Е Ш И :

1.1 Изпраща наличната техническа документация за оптимизирания Единен портал за електронно правосъдие, ведно с писмото от “Информационно обслужване” АД на председателя на Върховния административен съд.

2. ОТНОСНО: Писмо от заместник-министър на правосъдието относно обмен на информация между Висшия съдебен съвет и Министерство на правосъдието относно производствата по несъстоятелност.

 С решение на Комисия по правни въпроси към пленума на Висшия съдебен съвет по протокол №22 от 09.10.2023 г. е приела на основание чл. 26, ал. 3 от ЗНА проектът на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения, ДА СЕ ПУБЛИКУВА на интернет страницата на Висшия съдебен съвет в раздел „Обществени консултации“. Със същия протокол Комисията е взела решение срокът за предложения и становища по проекта на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения е 14 дни, съгласно чл. 26, ал. 4, изр. второ от ЗНА и чл. 14, ал. 2, изр. второ от Вътрешните правила за изработване на нормативни актове във Висшия съдебен съвет и оценка на въздействието им, считано от деня на публикуване. На 09.10.2023г. наредбата е публикувана за обществени консултации на интернет страницата на ВСС в раздел „Обществени консултации“ (https://vss.justice.bg/page/view/105761 ), поради което 

Комисия „Професионална квалификация и
информационни технологии”
Р Е Ш И :

2.1. Приема писмо с рег. № ВСС-15063/01.09.2023г. от заместник-министър на правосъдието относно обмен на информация между Висшия съдебен съвет и Министерство на правосъдието относно производствата по несъстоятелност, за сведение.

Комисията обединява разглеждането на т.3 и т.4

3. ОТНОСНО: Писмо от министъра на правосъдието относно изготвяне на мотивирани предложения във връзка с безвъзмездното предоставяне на активи, придобити в изпълнение на проект BG05SF0P001-3.001-0019-CO1/03.10.2017 г. „Изграждане на средства за видеоконферентни връзки и тяхното използване във фазите на досъдебно и съдебно производство, включително при трансгранично сътрудничество в правораздаването“.

4. ОТНОСНО: Писмо от министъра на правосъдието относно прехвърляне на централната компонента, изградена по проект „Изграждане на средства за видеоконферентни връзки и тяхното използване във фазите на досъдебно и съдебно производство, включително при трансгранично сътрудничество в правораздаването“, с цел обезпечаване работата на органите на съдебната власт.

Комисия „Професионална квалификация и
информационни технологии”
Р Е Ш И :

 3.1. Отлага разглеждането на т.3 и т.4 до получаване на информацията съгласно решение по т.54 от протокол № 28/09.10.2023 г. на Пленума на Висшия съдебен съвет.

5. ОТНОСНО: Искане от административния ръководител – председател на Окръжен съд – Плевен за отпускане на средства за закупуване на 2 бр. МФУ, 1 бр. проектор и 1 бр. проекторен екран.

Комисия „Професионална квалификация и
информационни технологии”
Р Е Ш И :

 	5.1. Искането от административния ръководител - председател на Окръжен съд – Плевен за закупуване на два броя МФУ на обща стойност 2578,00 лв. с ДДС е целесъобразно. 

5.2. Препоръчва на административния ръководител - председател на Окръжен съд – Плевен закупуването на 1 бр. проектор и 1 бр.  проекторен екран да бъде включено в проектобюджета на съда за следващата година.

5.3. Изпраща решението по т.5.1 ведно с мотивиран доклад на Комисия „Бюджет и финанси" към Пленума на ВСС, по компетентност. 

5.4. Изпраща решението по т.5.2 на административния ръководител - председател на Окръжен съд – Плевен, за сведение.

6. ОТНОСНО: Искане от административния ръководител – председател на Районен съд – Димитровград за корекция по бюджетната сметка за 2023 г.

Комисия „Професионална квалификация и
информационни технологии”
Р Е Ш И :

6.1. Искането от административния ръководител - председател на Районен съд – Димитровград за осигуряване на средства за закупуване на 1 брой компютърна конфигурация с включен ОЕМ лиценз на обща стойност 1699,20 лева с ДДС. 1 бр. МФУ на стойност 600 лв. с ДДС и 1 брой непрекъсваемо токозахранващо устройство (UPS) на стойност 153,60 лв. с ДДС е целесъобразно. 

6.2. Изпраща решението по т.6.1 ведно с мотивиран доклад на Комисия „Бюджет и финанси" към Пленума на ВСС, по компетентност. 

7. ОТНОСНО:  Искане от административния ръководител – председател на Административен съд – Смолян за отпускане на средства за закупуване на 1 бр. климатик за сървърно помещение.

Комисия „Професионална квалификация и
информационни технологии”
Р Е Ш И :

7.1. Искането от административния ръководител на Административен съд - Смолян за осигуряване на средства за закупуване и монтаж на климатик за сървърно помещение на обща стойност 2300 лв. с ДДС е целесъобразно.

7.2. Изпраща решението по т.7.1, ведно с мотивиран доклад на Комисия „Бюджет и финанси" към Пленума на ВСС, по компетентност.

8. ОТНОСНО:   Искане от административен ръководител – председател на Районен съд – Балчик за отпускане на средства за внедряване и едногодишна поддръжка на модул „JesNRZ – експорт от JES към Информационната система за единната входна точка за запорите“ към програмна система “JES”.

Комисия „Професионална квалификация и
информационни технологии”
Р Е Ш И :

	  8.1. Не възразява да бъде въведен програмен модул „JesNRZ – експорт от JES към Информационната система за единната входна точка за запорите“ към ПП „JES“ в Районен съд –Балчик. 

	8.2. Изпраща решението по т. 8.1 на Комисия „Бюджет и финанси" към Пленума на ВСС, по компетентност.

9. ОТНОСНО:   Искане от административен ръководител – председател на Районен съд – Каварна за отпускане на средства за внедряване и едногодишна поддръжка на модул „JesNRZ – експорт от JES към Информационната система за единната входна точка за запорите“ към програмна система “JES”.

Комисия „Професионална квалификация и
информационни технологии”
Р Е Ш И :
  
 	9.1. Не възразява да бъде въведен програмен модул „JesNRZ – експорт от JES към Информационната система за единната входна точка за запорите“ към ПП „JES“ в Районен съд –Каварна. 

9.2. Изпраща решението по т. 9.1 на Комисия „Бюджет и финанси" към Пленума на ВСС, по компетентност.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/
ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
СЕВДАЛИН МАВРОВ: /п/